**Visų mielų dalyvių laukimo į Lietuvos šimtmečio dainų šventės „Vardan tos...“**

**Folkloro dieną „Didžių žmonių žemė“**

**PATVIRTINIMAS**

Mūsų – „Didžių žmonių...“– diena jau ant slenksčio. Ruošėmės jai visi jau seniai ir nekantraujame viską parodyti, pajausti, dalyvauti. Laukiame Jūsų, Jūsų pasirodymų. Tad beliko keli paskutiniai pamąstymai, patarimai ir pagrūmojimai ☺.

**LIEPOS 2 D.**

Liepos 2 d. atvykstantys dalyviai registruojasi nuo 17 val. Lietuvos nacionaliniame kultūros centro Didžiojoje salėje (Barboros Radvilaitės g. 8, I a.)

Vakarienė nuo 18 val. – Šv. Brunono Bonifaco g. (greta Vilniaus dailės akademijos, prie Vilnelės)

Šventinio koncerto repeticijos grafikas:

18.30 4 šeimos („Vertybių ugdymas šeimoje“ dalis)

19.00 Lietuvos gimimas

19.20 Vertybių ugdymas šeimoje

19.40 Augimas: Vaikai

20.10 Augimas: Jaunimas

20.40 Taikos meto žmogus

21.10 Kovų metų žmogus

21.40 Lietuvos garbė

**LIEPOS 3 D**.

**Registracija:** nuo 8 val. LNKC Didžiojoje salėje.

Čia atsiimsite atributiką, Atmintinę dainų šventės dalyviams, ugnies ir varpų apeigų aprašymus, kt.

***Prašome pasitikslinti savo pasirodymų laikus*** *(galimi keli pakeitimai ☺)*.

***Pavieniams atlikėjams***: atributika (dalyvio kortelė, ženkliukas ir Dainų šventės maišelis), pietų talonai skiriami kiekvienam, o vakarienės (sauso davinio) – bendras. Pasiimti LNKC 16-17 val.

**DĖL PROGRAMŲ**

**Kada atvykti į pasirodymus:**

Ugnies įžiebimo, varpų sugaudimo apeigų atlikėjai ir dalyviai (kalbėtojai, dainininkai, muzikantai) turi būti pasiruošę prieš 20 min. (apeigų santraukas pridedame).

Į pasirodymus scenose, aikštelėse, kitose veiksmo vietose atvykstame prieš 10 min.

Šventiniam koncertui ruošiamės prieš 30 min. Visi dalyviai renkasi per repeticiją numatytose scenos pusėse.

***Nevėluokime!***

**Varpai:** Patartume varpus atsinešti į ugnies apeigą ir, kam iškart po apeigos nenumatytas pasirodymas, galėtų po šventės pradžios renginio kabinti juos į varpinę.

Nepamirškime, kad varpais bus skambinama ir Šventinio koncerto pabaigoje, tad pasiimti varpus bus galima tik po jo, dar geriau – po vakaronės.

**Medžiaga ekranui:** Bernardinų sodo scenelėje su ekranu pasirodančių kolektyvų vaizdo medžiaga siųsta L. Sungailienei perduota vaizdo projekcijų specialistui Edgarui Varkulevičiui (tel. 8 617 11871, edgaras.varkulevicius@bmk.lt. jei turite kokių nors papildomų pastabų ar pageidavimų.

**Lietus:** Jei lietus „nuplautų“ Jūsų pasirodymą (imkimės visų įmanomų priemonių, kad to nebūtų ☺), deja, bet veiksmas turės vyksti pagal grafike nurodytą laiką. Tuomet beliktų jungtis prie bendrų pasidainavimų ar radus renginio teritorijoje tinkamą laiką, patogią, gražią vietą, tai išnaudoti. O gal pavyks su kitais koncertuojančiais kolektyvais draugiškai pasidalinti koncertine vieta ir pasirodymui tinkamu laiku.

***Pasirūpinkime apsauga nuo lietaus!*** Didžioji scena Katedros aikštėje turės užkulisius ir prie Bernardinų sodo didžiosios scenos (prie fontano) bus palapinė – lietaus atveju daliai žmonių bus kur pasislėpti ir apsaugoti muzikos instrumentus.

**Dalyvaukime ir švęskime!**

Didžiausias linkėjimas mums visiems – visą dieną būkime šventiškai nusiteikę, geros nuotaikos, dėmesingi ir atlaidūs vieni kitiems, klausykimės vieni kitų pasirodymų, dainuokime ir šokime drauge – būkime tikrais dalyviais.

Ypač Šventiniame koncerte, vakaronėje visus kviestume visa esybe jungtis į veiksmus: lietuvišką skaitymą (kalbėjome, kad atsivežtume pagal galimybes senesnių knygų), dainas (ko vertas vien bendras „Oi neverk motušėle“ giedojimas!), į vieną svarbiausių akcentų – priesaiką ir pan.

Kad jausmas būtų dar pakilesnis, turėkime rankose ***gėlių, žalumynų***, kitų šventinių atributų, pagal galimybes, priemonių pasipuošti savo veiksmo vietai.

Pasipuošti prekyvietes gėlėmis ar lapų, javų girliandomis, pynėmis siūlytume ir tautodailininkams.

***Turėkime ansamblių vėliavas!***

**KITOS ORGANIZACINĖS DETALĖS**

**Maitinimasis**

***Pietūs (12–14.45 val.) ir vakarienė (16–18.45) duodama pagal talonus***.

Mums neramu, todėl įspėjame ir Jus, kad pietų ir vakarienės valgymas yra komplikuotas. Prašytume pasiimti maistą kiek įmanoma mažesnėmis žmonių grupėmis ir pasitraukti valgyti toliau nuo maisto davimo linijos. Stenkimės laikytis bendroje Dainų šventės atmintinėje nurodyto pietų ir vakarienės grafiko, tačiau derinkitės prie pasirodymo – nenusiminkite, alkani neliksite.

Maistas bus tiekiamas vienkartinėse pakuotėse, kurias (kaip ir kitas šiukšles) reikia išmesti į specialias šiukšlių dėžes ar pakabintus maišus maitinimo vietos teritorijoje.

***Nemeskime šiukšlių ir atliekų į Bernardinų sodo ir Pilių teritorijose esančias šiukšliadėžes.***

**Transportas**

Savivaldybių transportas turi teisę privažiuoti prie renginio Bernardinų sodo arba prie Arsenalo, išlaipinti dalyvius, po to jis statomas Maironio g., Aukštaičių g., Olandų g. (aikštelė prie Laidojimo namų), Sluškų g. ir Tymo kvartalo stovėjimo aikštelėse.

**Dalyvio kortelė**

Visi dalyviai gauna dalyvio korteles, šventės ženkliukus, viešojo transporto lipdukus. Su dalyvio kortele ir ant jos užklijuotu minėtu lipduku birželio 30–liepos 6 d. Vilniaus m. viešuoju transportu galima važinėti nemokamai.

Į mokamus renginius įleidžiami tik tą dieną pasirodantys dalyviai, vadovai ir lydintieji. Į kitų dienų mokamus renginius su Folkloro dienos dalyvio kortelėmis, deja, nepateksime, bet mokamų renginių generalinės repeticijos atviros visiems.

Su DŠ dalyvio akreditacija liepos 1-6 d. bus galima nemokamai arba su nuolaida lankytis tam tikruose muziejuose (sąrašas pateikiamas Atmintinėje).